JUMAL KÕNELEB
Tere ja tore kohtuda jälle!
Minu nimi on Jan Cedercreuz ja siin on mu armas abikaasa Joy.
Selle saate nimeks on "Jumal kõneleb",
sest Jumal tahab rääkida sinu ja minuga.
Jumal elab ja Ta on Isa.
Täna tahame rääkida lapseks olemisest.
Lapsepõlv võib olla sinu jaoks juba minevik.
Kuid Jumala silmis see pole nii.
Jumala silmis oleme me kõik Tema armsad lapsed.
Usuelu võib olla väga elav, tõeline ja rõõmus, kui jääme lasteks.
Kui hakkame nüüd uurima Jumala lapseks olemist,
siis tuleb meeles pidada lähtekohta.
Lapseks olemise lähtekoht on see, et on olemas lapsevanem.
Mida tähendab lapsevanem?
See on keegi, kes on vanem.
Keegi, kes on minust märgatavalt vanem.
Vanem ja targem.
Issand on minust vanem ja targem.
Targem, vägevam, suurem, rikkam.
Jah, ka rikkam. Osavam, armastavam, armulisem.
Hea lapsevanem.
Ta on hea Isa. Hea lapsevanem.
Selline, kes armastab mind ja soovib mulle head.
Teda kutsutakse nimega Agape.
Agape tähendab tingimusteta armastust.
Nii et täiuslik lapsevanem on siiski olemas.
- Ja me leidsime ta!
Täiuslik isa ja ema.
Räägime nüüd psühholoogidest. Tead, mida nad õpivad ja mõtlevad?
Õpingute ajal võetakse lapsepõlv korralikult läbi
ja lapsepõlvest otsitakse kõiki vigu ja põhjuseid,
miks minust on saanud selline kõverik.
Järeldatakse, et pole olemas täiuslikku isa ega ema
ning kaldudes teemast kõrvale,
saame me vihaseks ja kibestume oma vanemate peale eluks ajaks.
See ei tasu ennast ära.
Isegi, kui nad on teinud valesti, ei tasu see end ikkagi ära.
Ometi on olemas täisulik lapsevanem.
Me oleme uuestisündinud Tema lapseks
ja saame alustada kõike otsast peale.
Koos täiusliku Isaga.
Mida see lapseks olemine siis kaasa toob?
Minu elus oli esimeseks asjaks see, millest räägib Galaatlastele 4:31:
"Niisiis, vennad, meie ei ole teenija, vaid vaba naise lapsed."
Mitte teenija lapsed, vaid vabad.
Teenija on keegi, kellel on sundija. Tal on ülemus, kes orjastab. Käskija.
Paljud meist võivad tunda, et nad on orjad selles elus.
Olen olukordade vang.
Väliste asjade vang.
Näiteks on kõike liiga palju,
pean kogu aeg jõudma seda ja teist
ning ma ei saa oma elu mõjutada. Olen kui ori.
Aga Issand ütleb midagi muud.
Kui sinu olukord on selline, siis me Taevane Isa tahab aidata.
Ta aitas mind orjusest välja, kui see mind läbi põletas.
Sest ma ei mõistnud algul,
et ma pole enam teenija laps, vaid vaba.
Korintlastele 3:17:
"Ent Issand on Vaim,
ja seal, kus on Issanda Vaim, on vabadus."
Lapseõiguse vaim toob vabaduse,
sest seal, kus on Issanda Vaim, on vabadus.
Kui sain võtta vastu lapse õiguse ja vaimuliku reaalsuse
et ma olen Jumala laps,
siis see tõi kaasa vabaduse,
sest kui mina võin olla laps, siis Tema saab olla Isa.
Mina võin olla inimene ja Tema võib olla Jumal.
See on minu arust väga hea tasakaal
ning see toob kaasa vabaduse ja rõõmu.
Joeli raamat 2:23:
"Ja teie, Siioni lapsed, hõisake ja rõõmustage Issandas..."
Siioni lapsed, hõisake ja rõõmustage Issandas.
Kas see ei muuda vastutustundetuks?
- Lapseks olemine?
Kas see muudab mind vastutustundetuks?
Me räägime sellest, et Issand annab vabaduse
ja me ei ole teenija, vaid vaba naise lapsed.
See vabadus, millest Issand räägib ja millest Piibel kirjutab,
erineb sellest vabadusest, millest maailmas räägitakse.
Maailmas arvatakse, et olles vaba, võib teha kõike.
Kõike, mis meeldib.
Võib juua ja pidutseda.
Võib mässata ja pole mingeid piire.
Siin aga räägitakse teistsugusest vabadusest.
See pole selline vabadus, et ma pole enam kellegist sõltuv.
Vaid ma olen leidnud nii imelise Isa ja tahan elada Temaga koos.
Ma tahan elada armastussuhtes Temaga.
See tähendab ka seda, et ma hoian kõrvad lahti.
Ma tahan Teda austada ja püsida nendes piirides,
milled Tema mulle annab selleks, et püsiksin tõeliselt vabana.
Jeesus ütleb Johannese 8:33:
Tõesti, tõesti, ma ütlen teile, igaüks, kes teeb pattu, on patu ori."
Ta ei ole vaba.
Miks?
Sest patt tuleb mu ellu siis, kui elan Isast eraldi.
Ta jätkab: "Ori ei jää majja alatiseks, poeg jääb alatiseks.
Kui nüüd Poeg teid vabastab, siis olete tõepoolest vabad."
Ta vabastab meid patu ahelatest, Ta vabastab meid ebaõigluse ahelaist.
Ta vabastab meid enesesüüdistamisest ja hirmudest.
Toob meid armastusse.
Ta vabastab meid pidevast hirmul olemisest.
Nii vabaks, et suudan vabalt olla rõõmus,
olla aktiivne ja teha asju.
Suudan elada vaba elu.
Tõeliselt hästi öeldud! 10 punkti.
Ja papagoi märk ka. Ma polegi seda kunagi saanud.
Sa peaksid koolidirektorina ostma neid papagoi-märke.
See oli hästi öeldud, et vabadus, millest räägime,
pole vabadus teha pattu, vaid vabadus patust.
Sest patt on alati aheldav.
Isegi kui patt ahvatleb ja tundub nii meeldivana,
siis see siiski seob ja orjastab.
Kuid Jeesus on vabastanud meid patu meelevalla alt
ja me võime päriselt elada vaba elu.
"Jumala laste kirkuse vabadusse." (Roomlastele 8:21)
Kas pole imeline?
- On.
Nagu juba ütlesin - see toob kaasa ka rõõmu.
Piibel ütleb, et rõõm Issandas on meie tugevus.
Nõnda nagu lugesin äsja Joeli raamatust 2:23:
"Ja teie, Siioni lapsed, hõisake ja rõõmustage Issandas, oma Jumalas
sest tema annab teile õiglaselt varajast vihma,
saadab vihma teile alla,
varajase ja hilise vihma nagu ennegi!"
Kuna mul on Isa, kes hoolitseb minu eest,
siis ma võin rõõmustada.
Ka kõige keerulisemas olukorras on keegi,
kes on minust suurem ja hoolib minust.
Ka sinu elus just praegu,
kui tunned end olevat suurtes raskustes,
ja sa ei jaksa enam üldse, siis võid siiski rõõmustada.
Mitte nende olukordade üle,
vaid selle üle, et Jumal on sinu Isa ja on lubanud hoolitseda sinu eest.
Rõõm Issandas on meie tugevus ka katsumuste keskel.
Ma olen ikkagi Isa laps, kuigi olukorrad on rasked.
Isa on ikkagi siin ja Ta hoolitseb minu eest.
Miks laps on nii rõõmus? Miks lapsed mängivad ja on rõõmsad?
Sageli on nad rõõmsamad kui täiskasvanud.
Sellepärast, et nad on muretud.
Nende eest hoolitsetakse.
Eriti siis, kui lapsel on perekond
ja ta kogeb turvatunnet -
ta teab, et tema eest hoolitsetakse ja ta elus on teatud piirid paigas,
siis laps võib olla laps.
Ta võib lõõgastuda ja olla rõõmus.
Kui aga laps peab elama peres, kus vanemad pole kohal,
siis ka muretus lapse seest kaob.
Meil on Isa, kes on alati lähedal.
Me võime tuua rõõmu tagasi oma ellu.
Lapseks olemine sisaldab ka pärijaks olemist.
Kui rääkida veel lapseks olemise tähendusest.
Roomlastele 8:17:
"Kui me oleme aga lapsed, siis oleme ka pärijad,
nii Jumala pärijad kui Kristuse kaaspärijad;
ning kui me koos temaga kannatame,
siis meid ka koos temaga kirgastatakse."
Me oleme pärijad.
Me oleme Jumala pärijad.
Kristuse kaaspärijad.
Mul tekib küll kohe huvi, mida ma siis pärinud olen?
Kui ma sündisin Jumala lapseks ja Tema suguvõsa liikmeks,
siis olen ma Piibli sõnul ka pärinud midagi.
Mida see pärimine tähendab? Mis asi on pärandus?
Pärandus on miski, mille keegi teine on teeninud.
See kuulub kellelegi teisele ja mina saan selle kingitusena.
Ilma omapoolse panuseta.
See on just see, mida Jeesus on meie jaoks teinud.
Ta ostis meid vabaks, Ta suri meie eest.
Me võime saada Jumala lasteks ilma omapoolse panuseta.
See sisaldab siiski veel midagi.
Ma olen nüüd Jumala laps ja võin elada Isa perekonnas.
Mul on ligipääs kõige pühamasse paika.
Kõik see, mida Ta omab, oskab ja on lubanud,
see kuulub nüüd mulle.
Luuka 12:32: "Ära karda, sa pisike karjake,
sest teie Isal on hea meel anda teile kuningriik!"
Me pole pärinud üksnes Jumala ligiolu,
vaid kogu Tema kuningriigi.
Piibel ütleb, et Jeesuse ristitöö kaudu
on meid asetatud pimeduse võimu alt Tema armsa Poja kuningriiki.
Oleme pärinud terve kuningriigi.
Korraga meist, kes olime teel hukatusse
ja kes olime patused,
oleme korraga saanud Kuninga lasteks.
Oleme kuningriigi pärijad.
See identiteedi muutus,
et sa polegi vilets ja väeti patune, kellel pole abi ega lootust,
vaid kõik on nagu muinasjutus,
kus vaeslaps on korraga pärija
või kroonitakse korraga printsessiks.
See on toimunud meiegagi.
Me oleme saanud Kuninga lasteks.
Kuningriigi pärijateks.
Me võime tõsta pea üles.
Ma polegi mingi väike ja tühine, vaid ma olen hoopis Kuninga laps.
Kuninglikust soost Jeesuse tõttu.
Galaatlastele 4:7: "Nõnda ei ole sa enam ori, vaid poeg."
Sa ei ole enam kerjus, vaid laps.
"...aga kui sa oled poeg, siis sa oled ka pärija Jumala kaudu."
Mulle meenub Luuka 15. peatükk,
kus Jeesus räägib tähendamissõna kahest vennast.
Selles loos on maaomanikust isa, kellel on kaks poega.
Üks poeg tahtis saada isalt päranduse juba isa elu ajal kätte.
- Tal oli kiire. Ja isa andiski talle pärandiosa.
Poeg läks, et elada "vaba elu". Läks ja lõi rahad läbi.
Ta tegi, mis pähe tuli ja mis talle meeldis.
"Lõpuks ometi olen vaba! Mul on pärandus ja raha.
Saan neid kasutada, kuidas ise tahan."
Kuid see lõppes halvasti ja ta tuli tagasi isakoju.
Mida isa tegi, kui ta tagasi tuli?
Isa võttis ta armastavalt vastu ja taastas kohe tema seisuse.
Kohe, kui ta tagasi jõudis, sai ta oma lapseseisuse tagasi.
Ta sai pitsersõrmuse, tema auks peeti pidu
ja ta riietati uutesse rõivastesse.
Selles peres oli ka vanem vend, kes oli elanud "tubli kristlase" elu.
Ka vanem vend polnud mõistnud lapseks olemise imelist vabadust.
Nagu noorem vend ei mõistnud, et ta ei pea olema ori isakodus,
et ta oleks saanud elada vaba elu isegi elades koos isaga.
Vanem vend ei olnud mõistnud, et ta võib kasutada Isa omandit,
et tal on õigused ja ta võib ka elada vaba ja rõõmsana,
isegi siis, kui jääb isa juurde.
Siis ütles isa vanemale vennale: Poeg, sina oled alati minu juures,
ja kõik, mis on minu, on sinu oma."
See räägib pärijaks olemisest.
Jeesus tahab näidata meile selle võrdluse kaudu:
"Joy, vaata, sa oled mu laps, sa oled minu tütar.
Sa võid elada koos minuga ja kõik, mis on minu, on sinu oma."
See on miski, mille kohta mina ja Jan teame, et see on tõsi,
sest me palume kõiki asju Issandalt.
Meie sissetulek tuleb Issandalt ja nii see lihtsalt on.
See on nii olnud juba 20 aastat.
Me palvetame pidevalt, sest me vajame igas kuus imesid,
et tuleksime rahadega välja.
Ja iga kuu me ka tuleme, sest Issand teeb imesid.
Me oleme pärijad,
kes ammutavad kogu aeg Jumala pangast.
Me oleme täielikult sõltuvad Tema kuningriigist.
Lapseks olemine sisaldab veel ühte asja.
Jumala lastena kuuluvad meile kõik tõotused.
Galaatlastele 4:28
"Teie aga, vennad, olete Iisaki kombel tõotuselapsed."
2. Korintlastele 1:20
"Sest Jumala tõotused, millised iganes need olid,
on Kristuses jah”.
Seepärast tulgu ka meie suust tema läbi aamen” Jumalale kiituseks."
Kõik Piiblis olevad tõotused tervenemise või toimetuleku kohta,
juhtimise või palvevastuste kohta, kõik kuuluvad sulle,
sest sa oled Isa laps.
Joy rääkis äsja kadunud poja tähendamissõnast.
See on hea meeldetuletus selle kohta,
et me ei pea jooksma Jumala kuningriigist maailma,
et elada vabamat ja paremat elu.
Seda ei leia maailmast.
Me ei pea ka mõtlema, et peame orjana järgima Jumalat
ja täitma Tema käske, et kuidagi kõlbulik olla.
Me kõlbame juba niigi.
Vabadus sellest, et me juba oleme kõlbulikud,
annab vabaduse elada koos Isaga, sest Isal on hea tahe minu osas
ning kõik tõotused kuuluvad mulle.
Isa lapsena võid täna võtta vastu iga tõotuse
ja teada, et need kuuluvad sulle.
See on osa pärandist, mille oled saanud.
Kõik tõotused kuuluvad sulle. - Oleme tõotuselapsed.
Oleme tõotuselapsed.
Lapseks olemine sisaldab ka igavikku.
Luuka 20:36:
"Sest nad ei saa enam surra, nad on ju inglite sarnased
ja on Jumala pojad, olles ülestõusmise pojad."
Ma olen nüüd Tema laps ja mul on igavene elu.
Meil on igavene elu. Me oleme ülestõusmise lapsed.
Me oleme teel taevasse
ja sellest pole midagi, et maine ihu ükskord sureb.
See on lohutav, et meie vaim on uuestisündinud
ja see ei saa enam surra.
See ihu ei ole Jan.
Ja sinu ihu pole sina, kuigi sa oled nii ilus.
Su sisemus on sellest veel kaunim.
Ja kui sina võitled surmahirmuga, siis tea, et Jeesus on surma võitnud.
Kui võtad Ta vastu oma südamesse, siis sa sünnid uuesti
ja sa saad siis igavese elu.
Viimaks toob lapsena elamine vabaduse käia valguses.
Kui mõtleme, et oleme täiskasvanud ja peame palju vastutama,
siis see toob kaasa pimeduse.
Aga kui julged olla Jumala laps, siis võid käia valguses ja vabaduses.
Seda jugustame sind ka täna tegema.
Võta lapseõigus vastu ja usu, et oled Jumala armas laps.
Usu seda oma südamega ja oma elu kohta
ning ole vaba Jeesuse nimel. Aamen.
Palvetame koos sinuga
Aitäh taevane Isa, et Sa tõesti oled taevane Isa.
Kõikvõimas Jumal, igavene Jumal.
Aitäh Isa, et võime olla Sinu lapsed - uuestisündinud ja vabad.
Aitäh Issand, et võime täna paluda, et Sa täidad igaühe.
Sa täidad meid kõiki Püha Vaimuga
ja tood vabaduse igale seotule ning vangile just praegu.
Tule Püha Vaim ja täida igaüks,
et kõik ikked murduksid võidmise sunnil.
Kõik ahelad purunevad ja kõik saavad vabaks.
Me kuulutame igaühele vabadust Jeesuse nimel.
Aitäh Püha Vaim, et tood rahu, vabaduse ja rõõmu
me kõikide südameisse.
Issand, me rõõmustame selle üle, et oleme Su lapsed.
See teeb meile nii palju rõõmu.
Me anname praegusel hetkel oma südametele võimaluse rahuneda.
Ärevus võib ära sulada
ja mu süda võib hingata Taevaisa peopesal.
Issand, me asetame kogu oma elu Sinu kätele.
Usaldame Su kätte kõik meie lapsed, lapselapsed, lähedased, naabrid
ja kõik inimesed, keda me südames kanname.
Me anname kõik Sinu kätte.
Me rõõmustame ja hõiskame, sest Sa oled öelnud,
et me peame heitma oma mured Sinu peale ja andma need Sulle.
Siis Sina hoolitsed meie eest.
Aitäh Issand, et oled meid täna õpetanud.
Meil on uus turvatunne, sest tohime olla lapsed.
Ma võin olla usaldava meelsusega. Ma võin lõõgastuda.
Ma tunnen, et Issand tahab kellelegi öelda:
"Ära muretse, sest mina olen suurem.
Ära karda, sest mina valitsen."
Isa ütleb: "Tea seda, et ma tõesti kannan hoolt Su eest.
Ma teen seda lõpuni välja."
Aitäh Sulle Isa!
Aitäh vabaduse eest ja lapseõiguse vaimu eest!
Aitäh rõõmu ja rahu eest Jeesuse nimel, aamen.
Tahame siinkohal jälle tänada kõiki vaatajaid.
On tore, kui meid julgustatakse.
Aitäh kõigile tagasiside eest!
Meile võib saata ka eestpalvesoove.
Meie koduleheküljelt www.kristillinenkoulu.org
leiad meie kontaktid ja neid võib alati kasutada
nii eestpalvesoovide kui palvevastuste saatmiseks.
Üks inimene kirjutas,
et meie saated on andnud talle palju rõõmu ja usku.
Ta tunneb nagu oleks meil külas, kui meie juttu kuulab.
Aitäh nende sõnade eest ja tänu Issandale,
et Ta annab meie kaudu usku, rõõmu ja vabadust.
Kui soovid rohkem teada meie töö kohta,
siis külasta me kodulehekülge, mida näed ekraanil.
Sealt leiad infot meie toreda kooli ja lasteaia kohta.
Kui sul on lasteaia- või kooliealisi lapsi,
siis ma soovitan meie kooli.
Meil on tõesti tore töökeskkond,
kus lapsed saavad kasvada turvaliselt armastuse ligiolus.
Jumal on armastus.
Võta meiega ühendust.
Kodulehe kaudu saad tellida ka infolehte,
mis ilmub kaks korda aastas ja saadetakse tasuta koju
ning tellida saab ka raamatuid, mis kinnitavad usku Issandasse
ja Jumala ligiolu Sinu elus.
Ole õnnistatud Jeesuse nimel!
Meid on kutsutud viima evangeeliumi kogu maailma.
Tean, et TV7 vaatajate hulgas on palju neid,
kes mingil põhjusel ei pääse kogudusse.
Nende jaoks on see kanal elutähtis.
Ka sina võid olla toetamas ja garanteerimas seda,
et kõik saaksid kuulda evangeeliumi.
Kõikidel on vähemalt võimalus panna televiisor mängima
ja kuulda sealt evangeeliumi.
Löö kampa!
Võid helistada 900 1770 Kõne hind Eestis on 10 eurot.
Võid kasuta ka kontonumbreid, mida näed peatselt ekraanil.
Löö kampa ja toetame ühiselt seda telekanalit!
Aamen.
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin